Publication: Magyar Közlöny
Issue: MK-1999-111 (Year: 1999, Number: 111)
Era: 1990-2004
Section: a 100/1999. (XII. 10.) OGY határozathoz
Paragraph Index: 607

4. A fogyatékos személyek aktív részvételének elősegítése a társadalom életében Az elemi létszükségletek biztosításán túlmenően alapvető prioritás azon feltételek és támogatások erősítése, amelyek lehetőséget teremtenek ahhoz, hogy a fogyatékos emberek érintkezésbe léphessenek más emberekkel és intézményekkel. Kiemelt figyelmet érdemelnek e szempontból is a fogyatékos hallgatók felsőoktatásban való részvételének a támogatása, illetve a kommunikációs eszközök és szolgáltatások (jelző- és hívórendszerek, speciális írott és elektronikus kommunikációs technikák: jeltolmácsok és egyéb kommunikációs segítők és közvetítők), a közlekedési feltételeket jobbító megoldások kialakítására irányuló fejlesztések (szállító szolgálatok, közlekedési támogatások, közlekedési eszközök adaptálása), valamint az épített környezet akadálymentesítése. III. A Program által érintett fogyatékossággal élő népesség társadalmi helyzetének bemutatása A fogyatékossággal élő népesség társadalmi helyzetéről kevés adat, illetve társadalomtudományi ismeret áll rendelkezésre. A fogyatékossággal élő népesség helyzetének megismerése érdekében kutatásokra, statisztikai adatgyűjtésekre van szükség. Az adatfelvételek, kutatások során kapott információk alapján határozható meg a fogyatékos személyek létszáma és értékelhető élethelyzetük. A fogyatékos személyek létszámának felmérésére az

Source: https://magyarkozlony.hu/hivatalos-lapok/b8c32341032ed4cde784368d654c3de388dda7d8/dokumentumok/95915808d6e9366ccbf5168382d6ed9193e0667e/letoltes